Laura Muir

**Laura Muir** (s. 9. toukokuuta 1993 Milnathort, Perth and Kinross, Skotlanti) on skotlantilainen keskimatkojen juoksija ja kestävyysjuoksija. Hän on edustanut seuratasolla *Dundee Hawkhill Harriers*ia ja Glasgow'n yliopiston joukkuetta.

Muir sijoittui maastojuoksun EM-kilpailuissa alle 20-vuotiaiden sarjassa 30:nneksi 2011. Barcelonan alle 20-vuotiaiden MM-kilpailuissa 2012 hän oli 3&nbsp;000&nbsp;metrillä 16:s. Hän sijoittui 2013 Göteborgin EM-hallikilpailuissa 1&nbsp;500&nbsp;metrillä seitsemänneksi. Hän saavutti samalla matkalla pronssia alle 23-vuotiaiden EM-kilpailuissa Tampereella ajalla 4.08,19. Moskovan MM-kilpailuissa 2013 hän karsiutui 800 metrillä välierissä.

Muir karsiutui 2014 Sopotin MM-hallikilpailuissa 800 metrin alkuerissä. Glasgow'n Kansainyhteisön kisoissa hän sijoittui 1&nbsp;500&nbsp;metrillä 11:nneksi. Zürichin EM-kilpailuissa hän karsiutui 1&nbsp;500&nbsp;metrin alkuerissä. Seuraavana vuonna hän sijoittui Prahan sisäratojen EM-kilpailuissa 3&nbsp;000&nbsp;metrillä neljänneksi ja Pekingin MM-kilpailuissa 1&nbsp;500&nbsp;metrillä viidenneksi. Maastojuoksun EM-kilpailuissa hän sijoittui alle 23-vuotiaiden sarjassa neljänneksi ja voitti kultaa joukkuekilpailussa.

Muir sijoittui 2016 Rio de Janeiron olympialaisissa 1&nbsp;500&nbsp;metrillä seitsemänneksi. Hän paransi Britannian ennätystä aikaan 3.57,49 Lontoossa 22. heinäkuuta ja 3.55,22 Saint-Denis'ssä 27. elokuuta 2016. Seuraavana talvena hän kohensi 5&nbsp;000&nbsp;metrin Britannian halliennätyksen aikaan 14.49,12 Glasgow'ssa 4. tammikuuta 2017. Kuukautta myöhemmin hän juoksi Karlsruhessa 3&nbsp;000&nbsp;metrin sisäratojen Euroopan ennätyksen 8.26,41. Helmikuun 18. päivä hän paransi Birminghamissa 1&nbsp;000&nbsp;metrin Euroopan ennätyksen aikaan 2.31,93. 

Muir voitti  Belgradin EM-hallikilpailuissa kultaa 1&nbsp;500&nbsp;metrillä Britannian ennätysajalla 4.02,39 ja 3&nbsp;000&nbsp;metrilä ajalla 8.35,67. Lontoon MM-kilpailuissa 2017 hän sijoittui 1&nbsp;500&nbsp;metrillä neljänneksi ja 3&nbsp;000&nbsp;metrillä kuudenneksi. Birminghamin sisäratojen MM-kilpailuissa 2018 hän saavutti 1&nbsp;500&nbsp;metrillä hopeaa ajalla 4.06,23 ja 3&nbsp;000&nbsp;metrillä pronssia ajalla 8.45,78. Hän voitti 1&nbsp;500&nbsp;metrin Euroopan-mestaruuden Berliinissä 2018 ajalla 4.02,32.

Muir juoksi mailin Britannian ennätyksen 4.18,75 Birminghamissa 16. helmikuuta 2019. Väliaikana hän paransi maansa 1&nbsp;500&nbsp;metrin ennätyksen aikaan 4.01,84. Hän voitti Glasgow'n sisäratojen EM-kilpailuissa kultaa 1&nbsp;500&nbsp;metrillä ajalla 4.05,92 ja 3&nbsp;000&nbsp;metrillä ajalla 8.30,61. Saman vuoden Dohan MM-kilpailuissa hän sijoittui 1&nbsp;500&nbsp;metrillä viidenneksi. Hän juoksi 1&nbsp;000&nbsp;metrin Britannian ennätyksen 2.30,82 Monacossa elokuussa 2020 ja 1&nbsp;500&nbsp;metrin maan sisärataennätyksen 3.59,58 Liévinissä helmikuussa 2021.

Muir saavutti vuonna 2021 järjestetyissä Tokion olympialaisissa hopeaa 1&nbsp;500&nbsp;metrillä Britannian ennätysajalla 3.54,50. Seuraavana vuonna hän saavutti samalla matkalla pronssia Eugenen MM-kilpailuissa ajalla 3.55,28. Birminghamin Kansainyhteisön kisoissa 2022 hän saavutti kultaa 1&nbsp;500&nbsp;metrillä ajalla 4.02,75 ja pronssia 800 metrillä ajalla 1.57,87. Münchenin EM-kilpailuissa 2022 Muir saavutti EM-kultaa 1 500 metrillä ajalla 4.01,08. Hän voitti samalla matkalla sisäratojen Euroopan-mestaruuden Istanbulissa 2023 ajalla 4.03,40. Hän juoksi mailin Britannian ennätyksen 4.15,24 Monacossa heinäkuussa 2023. Budapestin MM-kilpailuissa 2023 hän sijoittui 1&nbsp;500&nbsp;metrillä kuudenneksi.

Muir juoksi kahden mailin sisäratojen Britannian ennätyksen 9.04,84 New Yorkissa helmikuussa 2024. Saman talven Glasgow'n sisäratojen MM-kilpailuissa hän sijoittui 3&nbsp;000&nbsp;metrillä viidenneksi. Hän juoksi 1&nbsp;500&nbsp;metrin Britannian ennätyksen 3.53,79 Pariisissa 7. heinäkuuta 2024. Kuukautta myöhemmin hän sijoittui Pariisin olympialaisissa viidenneksi ennätyksellään 3.53,37. Tokion MM-kilpailuissa 2025 hän karsiutui 1&nbsp;500&nbsp;metrin alkuerissä.

Muir on voittanut timanttiliigassa kaksi kilpailua 800 metrillä, yhden kilpailun 1&nbsp;000&nbsp;metrillä sekä kymmenen kilpailua 1&nbsp;500&nbsp;metrillä vuosina 2015–2024. Timanttiliigan finaalissa hän voitti 1&nbsp;500&nbsp;metriä Brysselissä 2018.

## Henkilökohtaiset ennätykset

### Ulkoradat

### Sisäradat

## Lähteet